Mohd Sidek Abdullah Kamar

Dato' Haji Mohd Sidek bin Haji Abdullah Kamar,  (19 Januari 1936 – 17 Oktober 2005) merupakan jurulatih dan bekas pemain badminton negara dan bapa kepada keluarga badminton yang paling terkenal Malaysia, Sidek bersaudara yang mewakili Malaysia dalam sukan badminton.

Anak-anak beliau memainkan peranan yang paling besar untuk membawa Malaysia daripada belenggu di badminton dunia, memuncak dalam kejayaan merangkul Piala Thomas selepas tempoh 25 tahun pada tahun 1992. Servis Sidek yang diperkenalkannya pernah diharamkan oleh Persekutuan Badminton Antarabangsa (IBF).

Sidek meletakkan asas bagi kebangkitan anak-anaknya kepada kemasyhuran dalam sukan badminton Malaysia. Semua anak-anaknya kecuali Mohd Shahrezan dan Rusitah telah membentuk warna-warna negara. Diketuai oleh anaknya Misbun Sidek, Sidek bersaudara mula mendominasi sukan dari awal 1980-an hingga 2000.

Kehidupan awal dan pendidikan
Sidek dilahirkan pada 19 Januari 1936 di Kampung Kanchong Darat, Banting, Selangor dan merupakan anak bongsu kepada Haji Abdullah Kamar Salimin, seorang petani dan peladang. Beliau bersekolah di SMKA Al-Mashoor (L) di Pulau Pinang.

Kerjaya
 1957: Bermula bermain kompetitif pada usia 21 tahun.
 1958-1964: Juara Kuala Langat (perseorangan dan beregu dengan Sukarman Abdul Rahim).
 1960: juara remaja Melayu.
 1964: Juara Piala Novis.
 1965-2005: Melatih anak-anaknya di dewan gelanggang badminton yang dibina di rumahnya di Banting; membimbing anak-anak muda di Dewan Badminton Banting (sebuah dewan badminton dua gelanggang).

Penganugerahan
 1990: Anugerah Emas Benson & Hedges untuk Personaliti Sukan.
 2003: Anugerah personaliti sukan sepanjang masa Malaysia dari Kementerian Belia dan Sukan.
 2003: Dikurniakan dengan Ijazah Kehormat Doktor Sains Sukan Universiti Putra Malaysia (UPM).

Sorotan pencapaian anak-anaknya
 Misbun: Johan kebangsaan (1980-1984 dan 1986-1987); Anugerah Olahragawan Kebangsaan (1981,1983); Naib juara Piala Dunia(1982);  Naib juara  All-England(1986).
 Razif-Jalani: All-England (1982); World Grand Prix Akhir juara (1986, 1988,1989, 1991); Sukan Komanwel (1990); Juara Piala Dunia (1990, 1991); juara Piala Thomas (1992); Barcelona Olimpik pingat gangsa (1992).
 Rashid: Sukan Komanwel (1990, 1994); juara Piala Thomas (1992); Atlanta Olimpik pingat gangsa (1996); All-England naib juara (1996); Anugerah Olahragawan Kebangsaan (1990, 1991, 1992, 1996).
 Rahman: Ahli Piala Thomas Pasukan yang menang (1992).
 Zamaliah: Ahli Sukan Komanwel pasukan memenangi pingat perak (1994).

Kehidupan peribadi
Sidek berkahwin dengan sepupunya sendiri, Allahyarhamah Datin Rukinah Sulaiman (1938 – 2003) pada tahun 1954 dan mereka dikurniakan 8 anak (6 anak lelaki, 2 anak perempuan), Rusitah (lahir 1958), Misbun (lahir 1960), Razif (lahir 1962), Jalani (lahir 1963), Rahman (lahir 1965), Rashid (lahir 1968), Shahrezan (lahir 1970) dan Zamaliah (lahir 1972). Selepas isterinya, Rukinah yang mesra dengan panggilan Kinah meninggal dunia pada 30 Januari 2003 di usia 65 tahun akibat angin ahmar, beliau berkahwin kali kedua dengan Juriah Abdul Wahab, namun bercerai. Sidek kemudian berkahwin kali ketiga dengan Datin Bangaton Rasman. Cucu-cucu beliau, Misbun Ramdan Misbun,Ramdan follows Misbun’s footsteps by winning national title – The Star, 31 December 2012. Muhamad Fazriq RazifN. Faizal Ghazali (20 Disember 2015). Anak Razif harapan baru keluarga Sidek Malaysiakini. Dicapai pada 20 Disember 2015. dan Megat Deli Jalani, turut bergiat aktif dalam sukan badminton.

Kematian
Sidek meninggal dunia pada jam 2:30 pagi Isnin 17 Oktober 2005 di Hospital Tengku Ampuan Rahimah (HTAR), Klang, pada usia 69 kerana kegagalan buah pinggang, kencing manis, radang paru-paru dan tekanan darah tinggi. Jenazah Allahyarham dikebumikan di Tanah Perkuburan Islam Banting.

Beliau meninggalkan seorang balu, Datin Bangaton Rasman serta anak-anaknya Misbun, Razif, Jalani, Rashid, Rahman, Shahrezan, Rusitah dan Zamaliah. Isterinya, Datin Rukinah Sulaiman, meninggal dunia pada 30 Januari 2003 pada usia 65 tahun akibat angin ahmar.Ibu Misbun meninggal dunia  Utusan Malaysia (30 Januari 2003). Diperoleh pada 9 Disember 2009.

Dalam budaya masyhur

 Anak-Anak Sidek 
Kisah kehidupan Haji Sidek dan anak-anaknya telah diterbitkan dalam sebuah buku komik autobiografi bertajuk Anak-Anak Sidek, yang diterbitkan oleh Raja Azmi melalui syarikat Pengedaran JAS Sdn Bhd. Semua anak-anaknya, kecuali Razif, menjadi lembaga pengarah dan penerbit eksekutif untuk kedua-dua komik dan siri animasi. Komik ini kemudian diadaptasikan ke siri animasi dengan tajuk yang sama yang disiarkan di RTM dari 1999 hingga 2009.

Dalam karya tersebut, watak Haji Sidek digambarkan sebagai seorang yang panas baran dan tidak membenarkan anak-anaknya terlibat dalam sukan lain kecuali badminton. Beliau menyayangi anak-anaknya, namun tidak pernah menunjukkan kasih sayang. Beliau sebenarnya mewarisi tabiat panas barannya daripada bapanya, Haji Abdullah Kamar.

Catatan

Rujukan

Pautan luar
 Mohd Sidek Abdullah Kamar di Nusa Mahsuri.

Kategori:Kelahiran 1936
Kategori:Kematian 2005
Kategori:Orang dari Selangor
Kategori:Muslim Malaysia
Kategori:Ahli sukan Malaysia
Kategori:Kematian akibat radang paru-paru
Kategori:Kematian akibat penyakit kencing manis
Kategori:Pemain badminton lelaki Malaysia
Kategori:Orang Malaysia berketurunan Melayu
Kategori:Keluarga Sidek